OpenLLM-France/wikimedia huggingface dataset:
# Cortinarius acutus

Cortinarius acutus Cortinariaceae familiako onddo espezie bat da.
Sinonimoak: Hydrocybe acuta, Gomphos acutus, Cortinarius fasciatus.

## Deskribapena

Kapela: 12 eta 35 mm bitarteko diametrokoa, lehenengo konikoa, koniko ganbila, ondoren ganbiletik lau-ganbilera, kasu guztietan titi kamuts ongi markatua mantenduz; hasietan ertza pixka bat inkurbatua, zorrotza, laster zuzena, errezel hondarrengatik zurixka; kapelaren gainazala leuna, higrofanoa, matea, ildaskatua gardentasunagatik; marroi kolorekoa, gorriagoa diskoan eta basidioma heldugabe batzuetan eguraldi hezean; marroi eta marroi-gaztaina kolorekoetara zurbilduz, baina diskoan tonu ilunagoa mantenduz.
Orriak: Ez oso estu, lamelulekin, zabalak, 6 mm-rainoko zabalerarekin, adnatu-libreak edo koska batez adnatuak; lehenbizi marroi-krema kolorekoak, gero marroi-kanela koloretik marroi ilunera doan kolorekoak; ertz osoa eta krema zurixka kolorekoa.
Orri libreak: Oinera hurbiltzen diren orriak, baina ukitzen ez diotenak.
Hanka: 35 eta 75 mm bitarteko garaierakoa eta 2 eta 4 mm bitarteko diametrokoa, zilindriko samarra, pixka bat lodiagoa oinarrirantz, beheko erdia, fibrila finez estalia krema zurbil koloreko edo krema-okre koloreko hondoa, errezelaren basidiomako banda iheskor batzuetan ikusten dira; gortina iheskorra, zurixka, marroia helduaroan, esporengatik.
Haragia: Ez oso lodia, urtsua, marroi-gorrixka ilun kolorekoa kapelan, marroi-laranja zikin kolorekoa oinean, zehaztu gabeko usaina du, medikamentua gogorarazten du, zapore nabarmenik gabea.
Etimologia: Cortinarius hitza gortinatik dator, gortina eta guzti, errezelaren hondakin bereizgarriak direla eta. Acutus epitetoa latinetik dator, akutua, puntazorrotza, esan nahi duen "acutus" hitzetik. Titiaren forma puntazorrotzagatik.

## Jangarritasuna

Ez du interes gastronomikorik.

## Sasoia eta lekua

Udan eta udazkenean. Batez ere Picea abies zuhaitzen basoetan, mendiko eremu hezeetan. Oso urria.

### Banaketa eremua

Kanada, Ameriketako Estatu Batuak, Mexiko, Costa Rica, Europa, Islandia, Kaukasia, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 220 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ Cortinarius acutus: GBIF—the Global Biodiversity Information Facility.

## Kanpo estekak

* Datuak: Q10674885
* Multimedia: Cortinarius acutus / Q10674885
# Cortinarius aleuriosmus

Cortinarius aleuriosmus Cortinariaceae familiako onddo espezie bat da. Ez da jangarria, susmagarria edo ezezaguna.
Sinonimoa: Phlegmacium aleuriosmum .

## Deskribapena

Kapela: 8 eta 12 cm bitarteko diametrokoa, hasieran hemisferikoa, gero lau-ganbila, ertz mehea, biribildua. Azal zaila, likatsua eguraldi hezean, zuria, laster okre argi kolorekoa bihurtzen da.
Orriak: Estu, tartekatutako orritxoekin, libreak, hasieran more kolorekoak, gero herdoil kolorekoak.
Orri libreak: Oinera hurbiltzen diren orriak, baina ukitzen ez diotenak.
Hanka: 5 eta 10 cm bitarteko garaierakoa eta 1 eta 2 cm bitarteko lodierakoa, zilindrikoa, erraboil baztertu batean amaitua, irmoa, zuria, ondoren okre antzeko kolorekoa; gortina zuri iheskor batekin.
Haragia: Lodia, trinkoa, gogorra, zuria; irin usaina du eta zapore mikatza.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta

## Jangarritasuna

Ez da jangarria.

### Nahasketa arriskua

Cortinarius hau, Scauri taldeko garbienetako bat da orri moreekin. Cortinarius rapaceus delakoarekin nahas daiteke, baina honen haragiak ezti usaina du, ez irinarena, orriak krema zurbil kolorekoak edo krema-more zurbil kolorekoak. Cortinarius rickenianus espeziearekin ere bai, honek kapela zuria du, erraboila lila kolorekoa eta haragiak ez du irin usainik.

## Sasoia eta lekua

Udazkenean, koniferoen basoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 447 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 418 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 210 or. ISBN 84-282-0865-4..
* ↑ Cortinarius aleuriosmus: GBIF—the Global Biodiversity Information Facility.

## Kanpo estekak

* Datuak: Q10460030
# Dendrocollybia racemosa

Dendrocollybia racemosa Tricholomataceae familiako onddo espezie bat da.
Sinonimoak: Sclerotium lacunosum, Mycena racemosa, Sclerotium fungorum var. ß lacunosum, Agaricus globulifer, Collybia racemosa, Tilachlidiopsis racemosa, Sclerostilbum septentrionale, Microcollybia racemosa.

## Deskribapena

Kapela: 0,3 eta 1,2 cm bitarteko diametrokoa, hasieran erdiesferikoa, gero lau-ganbila, diskoan titi txiki batekin, soberan dagoen ertza, inkurbatua eta koskaduna. Kapelaren azala lehorra, leuna, tomentuduna, arre-grisaxka koloretik gris-berunera doan kolorekoa, argiagoa ertzerantz.
Orriak: Sabeldunak, libreak, zabal, lamelulekin, gris-zurixka koloretik gris-arrera doan kolorekoak.
Orri libreak: Oinera hurbiltzen diren orriak baina ukitzen ez diotenak.
Hanka: 3 eta 7 cm bitarteko garaierakoa eta 0,1 cm-ko diametrokoa, grisa, bihurgunetsua, edo okertu samarra, adar soil ugariz estalia, ardatz nagusiarekiko ia perpendikularrak, espora asexualak (konidioak) sortzen dituen formazio esferoidal garden eta glutinoso samarrean amaitzen dena. Oina substratuan lurperatutako esklerozio lentikular beltz batetik eratzen da.
Haragia: Hutsala eta hauskorra.
Etimologia: Collybia antzinako grekotik dator, eta txanpona esan nahi du. Perretxikoaren formagatik.

## Jangarritasuna

Ezezaguna. Ez du interes gastronomikorik.

### Nahasketa arriskua

Zaila da nahastea mahats-mordo aletuak bezalako oina ikustean.

## Sasoia eta lekua

Espezie arraroa edo ikusten zaila da bere tamaina txikiagatik. Leku hezeetan mediterraneoko sastraka arteko goroldiotan hazten da, non ugariak diren txilardiak, gurbitzak eta sasiak, baita artelatzen eta beste hostozabalen azpian ere.

### Banaketa eremua

Kanada, Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Nogués Chaves Manuel. (2006). Micológica Pie Azul de Monasterio.
* ↑ (Gaztelaniaz) AsoJaen, Asociación Botánica y Micológica de Jaén.
* ↑ (Gaztelaniaz) Velazquez Vergara José Ignacio, Suarez Gil Angela. (2009). Catalogo micológico. Banco de setas.
* ↑ Dendrocollybia racemosa: GBIF—the Global Biodiversity Information Facility.

## Kanpo estekak

* Datuak: Q1893152
* Multimedia: Dendrocollybia racemosa / Q1893152
# Benito Goia Etxeberria

Benito Goia Etxeberria, OCD (Lesaka, Nafarroa Garaia, 1939 – Erroma, Italia, 2008ko ekainaren 6a) Karmeldar oinutsa, apaiza eta irakaslea izan zen.
Lesakako Biurgarai etxean jaioa, azkar zuzendu zuen bere bizitza karmeldar karismaruntz. Nafarroako karmeldar probintzian nobiziatua eta botuak egin ondoren Ikasketetarako gaitasun handikoa zela ikusirik, Erromara bidali zuten bere ordeneko nagusiek. Erroman, Filosofia eta Pedagogia ikasi zituen Salesianumean baita Teologia ere karmeldarren Teresianum Teologia fakultatean.
Erromatik bueltan, Nafarroako Karmeldar Oinutsen probintziako aholkularia izan zen (1973-1976), fraidegaien eta ikasleen maisu (1971-1976) eta Iruñeako Goi Mailako Teologia Institutuko idazkari 1973tik 1976ra.
Berriz ere Erromara deitua izan zen, baina oraingoan irakasle moduan. Teresianum Teologia fakultatean aritu zen irakasle urte luzetan eta katedraduna ere izatera iritsi zen. Gobernu lanak ere egokitu zitzaizkion errektoreorde eta errektore karguan arituz. Irakasle bezala oso estimatua izanik, Claretianum eta Salestarren Unibertsitate Pontifizioan ere eman zituen eskolak.
Ekoizpen akademiko zabala izan zuen eta bere ekarpenak oso estimatuak izan ziren psikologia, bizitza izpirituala eta zuzendaritza izpiritualaren esparruetan, honen seinale bere liburuek hainbat hizkuntzetara izandako itzulpenak.
Joan Paulo II. Aita Santuak izendatuta Vatikanoko Santuen Auzitarako Dikasterioko aholkularia izan zen 1994tik 2006ra.
Erromako karmeldar oinutsen komunitatean lurperatu zuten.

## Erreferentziak

* ↑ Benito Goya . Dialnet
* ↑ OBITUARIO: Benito Goya, presidente del ‘Teresianum’

## Kanpo estekak

* Datuak: Q110227195
# Beñat Marmissolle

Beñat Marmissolle (Atharratze-Sorholüze, 1981eko apirilaren 7a - ) zuberotar atleta da, Ultra-trailetan aritzen dena.

## Ibilbidea

2014an lortu zuen aurreneko garaipena. Pirineo inguruan hainbat lasterketatan emaitza bikainak izan onodren 2019an Bulgariako Pirin Ultra - Skyrace irbazi zuen.
Garaipenik handiena Réunion uharteko Diagonale des Fous du eta 2023an bigarrena izan da Hardrock 100 lasterketan.

## Palmaresa

* 2014
** 01 ! Curse du Vignemale - ( Frantzia, 45 km)
* 2015
** 01 ! Senpereko Trail - ( Euskal Herria, 21 km)
* 2017
** 02 ! Sara Korrika Trail - ( Euskal Herria, 22 km)
* 2019
** 02 ! Pirin Ultra - Skyrace - ( Bulgaria, 69 km)
* 2019
** 01 ! Pirin Ultra - Skyrace - ( Bulgaria, 68 km)
* 2021
** 01 ! Gran Trail Aneto-Posets - ( Espainia, 105 km)
** 01 ! Canfranc-Canfranc - ( Espainia, 101 km)
** 03 ! Diagonale des Fous - ( Réunion, 160 km)
* 2022
** 01 ! Ultra-trail di Corsica - ( Korsika, 110 km)
** 01 ! 6000D - ( Frantzia, 67 km)
** 01 ! Black Mountain Trail - ( Frantzia, 54 km)
** 6. Ultra-Trail du Mont-Blanc - (, 171 km)
** 01 ! Diagonale des Fous - ( Réunion, 160 km)
* 2023
** 01 ! Euskal Ultra Trail - ( Euskal Herria, 131 km)
** 02 ! Hardrock 100 - ( AEB, 100 milia)

## Erreferentziak

* ↑ (Frantsesez) «Grand Raid 2022 : Benat Marmissolle est le vainqueur de la Diagonale des Fous» Réunion la 1ère 2022-10-21 (Noiz kontsultatua: 2023-07-28).
* ↑ Beñat Marmissolle vainqueur de l'Euskal Trail 2023. (Noiz kontsultatua: 2023-07-28).
* ↑ Etxeberri, Xalbat Alzugarai. (2023-07-28). ««Amets handia izan da Hardrock lasterketan parte hartzea»» Berria (Noiz kontsultatua: 2023-07-28).

## Kanpo estekak

* Beñat Marmissolleren webgune ofiziala
* Beñat Marmissolleren estatistikak ITRA.run webgunean
* Datuak: Q114798188
# Bindi

Bindi bekokian jartzen den apaingarria da. Batez ere Indian eta Hegoaldeko Asian erabiltzen da. Ez da apaingarri hutsa zeren eta erlijio ikuspuntutik bere esanahia baitu.

## Etimologia

Bindi hitza sanskrito hizkuntzaren bindu hitzatik dator, euskaraz 'tanta' edo 'puntu'). Asiako hizkuntzetan forma desberdinak ditu: tikli (maratheraz), pottu (tamileraz eta malabareraz), tilak (hindiz), chandlo (gujaratera), bottu edo tilakam (teluguz), bottu edo tilak (kannadaz), tip (bengaleraz), nande, Malaysia erabilitako hitza baina zentzu gutsiezgarriaz.

## Forma

Tradizionalki emakumeek erabiltzen dute, nahiz eta salbuespenak izan. Normalean puntu gorri edo marroi bat bekokiaren erdian izaten da, bekainetatik gertu. Batzutan, margotutako puntuaren ordez, toki berean jartzen den zeinu bat edo bitxi bat izan daiteke. Bindi gorriak emakume ezkondua adierazten du; beltzak, aldiz, ezkongabea.

## Erlijio esanahia

Mistizismoren ikuspuntutik bindiak agñá-chakra eta hirugarren begia markatzen du. Bekainen arteko leku hori seigarren Txakraren tokia da, jakinduriaren lekua, ajna.
Tantrismoaren arabera, txakra hau kundalini energiaren irteera puntua da. Bindiari esker energia gordetzen da eta kontzentrazioaren ahalmena indartu egiten da.

## Erreferentziak

* ↑ Hindu-Wearing Indian Women Clothing webgunea.
* ↑ https://www.learnreligions.com/bindi-the-great-indian-forehead-art-1770089

## Kanpo estekak

* (Ingelesez):Bindi diseinua zaletasun gisa.
* (Ingelesez):Bindia eta bere esanahia.
* (Gaztelaniaz):Bindia Indian.
* Datuak: Q747901
* Multimedia: Bindi / Q747901
# Bartolomeo Altomonte

Bartolomeo Altomonte —Bartholomäus Hohenberg izen-deiturez ere ezaguna— (Varsovia, 1694ko otsailaren 24a – Sankt Florian, 1783ko azaroaren 11) austriar margolari barrokoa izan zen, tamaina handiko freskoetan espezializatua. Martino Altomonte margolariaren semea zen.

## Lanak

| Artikulua | Data | Bilduma |
| Verklärung der Leiden Christi | 1760 | Belvedere Galeria |
| Aurora weckt Morpheus. | 1769 | |
| The Four Seasons Paying Homage to Chronos | 1737 | Residenzgalerie Salzburg |
| Isaac blessing Jacob | 1760 | Seitenstetten Abbey |
| Selbstporträt | 18th century | |
| The death of St. Joseph | 18th century | |
# Angela Nogarola

Angela Nogarola (Verona, Italia, 1380 – 1436) italiar poeta eta idazlea izan zen.

## Bizitza

Nogarola Veronan jaio zen, Antonio Nogarola zaldunaren alaba. 1396an Antonio d'Arco kondearekin ezkondu zen. Isotta Nogarola eta Geneva Nogarola filosofoen izeba izan zen. Verona jaioterrian eta Vicenzan bizi izan zen. Nogarolak Antonio Loschiren heziketa jaso zuen, ziurrenik bere ikasle bilakatuz.

### Idazle ibilbidea

Idazketan eta poesian aritu zen, bereziki erlijioan eta latinez, baita ezkondu ostean ere, egloga batzuk konposatuz eta arrakasta eta harridura lortuz. Korrespondentzia informala trukatu zuen Pandolfo III Malatesta, Giangaleazzo Visconti, Niccolò Facino, Matteo Orgian eta Francesco Barbavararekin.
Bere estiloa, Francesco Petrarcaren eraginez, preziatua izan zen, baina klasikotik urrun kontsideratua.
XVIII. mendeko mihise gaineko olio-pinturan egindako erretratuetako bat Boloniako Unibertsitateko errektoretzan dago.

## Lanak

* Ópera
* Epistolae et carmina
* Angelae et Zeneverae Nogarolae Epistolae et carmina
* Dominus Angelus Veronensis de Nogarolis ad dominum Antonium de Luscis
* L'egloga di Angela Nogarola a Francesco Barbavara
* Virtutibus-en Liber

## Erreferentziak

* ↑ (Gaztelaniaz) «Angela Nogarola» Biblioteca Virtual Fandom (Noiz kontsultatua: 2024-12-10).
* ↑ Parker, Holt. (2002-01-01). «Angela Nogarola (ca. 1400) and Isotta Nogarola (1418-1466): Thieves of Language» Women Writing Latin: From Roman Antiquity to … (Noiz kontsultatua: 2024-12-10).
* 1 2 «L'egloga di Angela Nogarola a Francesco Barbavara» Vita e pensiero.
* ↑ «Angela Nogarola epistolae 1» www.poetiditalia.it (Noiz kontsultatua: 2024-12-10).
* ↑ «Angela Nagarola» WorldCat.
* ↑ «Mantova, Biblioteca comunale Teresiana, Manoscritti, 8 (A.I.8)» Manus OnLine.

## Bibliografia

* Libro Di Messer Giovanni Boccaccio Delle Donne Illustri, di Giovanni Boccaccio, Filippo Giunti argitaletxea, 1596, or. 340–341.
* Women Latin Poets, di Jane Stevenson, ed. Oxford University Press, 2005, or.. 158, ISBN 9780198185024.
* Women's Writing in Italy, 1400–1650, di Virginia Cox, Johns Hopkins University Press argitaletxea, 2008, or. 12, ISBN 9780801888199.
* Cenni biografici di alcune donne illustri italiane, di Giuseppe Spallicci, L. Pedone Lauriel argitaletxea, 1873, or. 31–32.
* Angela Nogarola, das Buch der Tugend in Humanistinnen, di Ursula I. Meyer, ein-FACH-verlag, 2014, or. 73–76, ISBN 9783928089630.
* Un'egloga "viscontea" di Angela Nogarola, kapitulua or. 113-129 di Studi Umanistici Piceni XXXIII 2013 di Angelo Piacentini, Istituto Internazionale di Studi Piceni.

## Kanpo estekak

* Datuak: Q28778065
# 1163
## Jaiotzak

* Kanuto VI.a Danimarkakoa, Danimarkako erregea (h. 1202).

## Heriotzak

* Otsailaren 10a – Balduino III.a Jerusalemgoa, Jerusalemgo erregea.
* Maiatzaren 24a – Abd al-Mumin, almohadeen buruzagia (j. 1094).
* Raimundo Fiterokoa, zistertar abade eta santua.

## Kanpo estekak

* Datuak: Q19672
* Multimedia: 1163 / Q19672
# Deñe (kantautorea)

Deñe Garcia-Bravo Alberdi, izen artistikoz Deñe (Urrestilla, Azpeitia, 2003) kantautore gipuzkoarra da. Pop estiloko musika lasaia egiten du eta kontzertuetan gitarra eta pianoa jotzen ditu.

## Biografia

8 urte zituela hasi zen piano ikasketa egiten eta ondoren gitarra joten eta ahotsa lantzen hasi zen. 14 urte zituela konposatu zuen aurreneko abestia eta azken urteotan sare sozialen bidez hainbat bideo zabaldu ditu, esate baterako "Ametsetan aske".
Hainbat lehiaketatan ere hartu du parte. Gaztea maketa lehiaketan eta Barakaldoko Hiriko Doinuak txapelketan finalean izan zen eta Kutxa Kultur Musika 2022an ere hartu zuen parte.
2022ko urrian "Zu" abestiaren bideoklipa atera zuen, 2023ko urtearen hasieran argitaratuko duen EP-aren aurrerapen gisa.

## Erreferentziak

* ↑ «Julen eta Deñe abeslarien ahotsek bete dute Sanagustingo arkupea -» uztarria.eus (Noiz kontsultatua: 2022-10-28).
* 1 2 (Gaztelaniaz) «Deñe» Kutxa Kultur (Noiz kontsultatua: 2022-10-28).
* ↑ (Gaztelaniaz) Deñe – Calle Sonora. (Noiz kontsultatua: 2022-10-28).
* ↑ «Deñe artista azpeitiarra ere Maketa Lehiaketako finalean da» EITB 2020-06-19 (Noiz kontsultatua: 2022-10-28).
* ↑ «Deñe, Hiriko Doinuak lehiaketako Berdintasun Saria lortzeko hautagaien artean - Azpeitia» uztarria.eus (Noiz kontsultatua: 2022-10-28).
* ↑ «'Zu' plazaratu du Deñek, bere lehen diskoa izango denaren aurrerapen kanta - Azpeitia» uztarria.eus (Noiz kontsultatua: 2022-10-28).

## Kanpo estekak

* "Zu" bideoklipa
* Datuak: Q114895035
# Boma

Boma Kongoko Errepublika Demokratikoko hiri eta ibai-portua da. Bas-Congo probintzian dago, Kongo ibaiaren ertzean. 2013an 527.725 biztanle zituen. Kongoko Estatu Burujabearen (1886-1908) eta Kongo Belgikarraren hiriburua izan zen, 1926 arte. Bomako portutik zur tropikalak, bananak, kakao eta olio-palmondoaren produktu eratorriak esportatzen dira.

## Klima

Datu klimatikoak (Boma) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 34 | 41 | 39 | 34 | 39 | 34 | 32 | 33 | 36 | 34 | 34 | 32 | ' |
| Batez besteko tenperatura maximoa (°C) | 32.6 | 33.4 | 33.8 | 33.6 | 32 | 29.5 | 26.7 | 28 | 29.4 | 31.6 | 32.4 | 32.3 | 31.3 |
| Batez besteko tenperatura (ºC) | 28.9 | 29.5 | 29.8 | 29.5 | 28.4 | 26 | 23.5 | 24.8 | 26.2 | 28.4 | 28.8 | 28.7 | 27.7 |
| Batez besteko tenperatura minimoa (°C) | 25.3 | 25.7 | 25.8 | 25.5 | 24.9 | 22.6 | 20.3 | 21.6 | 23.1 | 25.2 | 25.3 | 25.2 | 24.2 |
| Erregistraturiko tenperatura minimoa (°C) | 20 | 19 | 19 | 19 | 17 | 14 | 12 | 13 | 14 | 10 | 15 | 18 | ' |
| Pilatutako prezipitazioa (mm) | 83 | 112 | 126 | 173 | 69 | 1 | 1 | 2 | 8 | 50 | 149 | 92 | 866 |
| Iturria (1): Climate-Data.org (10m) ||||||||||||||
| Iturria (2): Voodoo Skies, errekorrak ||||||||||||||

## Bomatar ezagunak

* Antoine-Roger Bolamba (1913-2002), politikari eta poeta
* M'Pongo Love (1956-1990), abeslaria

## Erreferentziak

* ↑ République démocratique du Congo Populationdata.net
* ↑ (Ingelesez) Climate-Data.org. Climate: Boma - Climate graph, Temperature graph, Climate table. .
* ↑ (Ingelesez) Voodoo Skies. Boma, Zaire. .

## Kanpo estekak

* Datuak: Q223917
* Multimedia: Boma, Congo-Kinshasa / Q223917
# Odontostilbe

Odontostilbe arrain genero bat da. Characidae familiaren barruan sailkatzen dira.

## Espezieak

| # | Espeziea | Egoera |
| style='text-align:right' | Odontostilbe avanhandava | daturik gabe |
| style='text-align:right' | Odontostilbe dialeptura | daturik gabe |
| style='text-align:right' | Odontostilbe dierythrura | daturik gabe |
| style='text-align:right' | Odontostilbe ecuadorensis | daturik gabe |
| style='text-align:right' | Odontostilbe euspilurus | daturik gabe |
| style='text-align:right' | Odontostilbe fugitiva | daturik gabe |
| style='text-align:right' | Odontostilbe gracilis | daturik gabe |
| style='text-align:right' | Odontostilbe littoris | daturik gabe |
| style='text-align:right' | Odontostilbe microcephala | daturik gabe |
| style='text-align:right' | Odontostilbe mitoptera | daturik gabe |
| style='text-align:right' | Odontostilbe nareuda | daturik gabe |
| style='text-align:right' | Odontostilbe pao | daturik gabe |
| style='text-align:right' | Odontostilbe paraguayensis | daturik gabe |
| style='text-align:right' | Odontostilbe parecis | daturik gabe |
| style='text-align:right' | Odontostilbe pequira | daturik gabe |
| style='text-align:right' | Odontostilbe pulchra | daturik gabe |
| style='text-align:right' | Odontostilbe roloffi | daturik gabe |
| style='text-align:right' | Odontostilbe splendida | daturik gabe |
| style='text-align:right' | Odontostilbe stenodon | daturik gabe |
| style='text-align:right' | Odontostilbe trementinae | daturik gabe |
| style='text-align:right' | Odontostilbe weitzmani | daturik gabe |
# Eugenie Hirschberg-Pucher

Eugenie Hirschberg-Pucher (Mitau, 1862 – Riga, 1937ko apirilaren 30a) letoniar poeta eta idazlea izan zen. Bere idazlan gehienak Letoniako alemanezko prentsan argitaratu ziren XX. mendearen hasieran.

## Bizitza

Eugenie Pucher Mitaun jaio zen, Kurlandian, Solomon Pucher errabinoaren eta bere emazte Rosaren familian. 1887an Wilhelm (Wulff) Hirschberg oftalmologoarekin ezkondu zen. Vitsebsken, Kharkiven eta Jekaterinoslaveko gobernazioan bizi izan ziren, eta 1911n Rigara joan ziren. Han Hirschberg-Pucherrek idazle eta artistentzako saloia sortu zuen.
1886an egin zuen bere debut literarioa, Schülerliebe poesia bilduma argitaratuz. 1896an Ihre Kreutzersonate liburua kaleratu zuen modu anonimoan eta harrera ona izan zuen.

## Lanak

* Schülerliebe. Dichtung in 7 Gesängen (1886)
* Ihre Kreutzersonate. Aus dem Tagebuche der Mme. Posdnischew (1896)
** Nederlanderazko itzulpena: Hare Kreutzersonate. Uit het dagboek van Mevrouw Posdnischew
* Die Auswanderer (1902, Simon Frugen poemaren itzulpena)
* Schlummerlied (1905)
* Erwachen. Skizze in einem Aufzug (1906)
* Lied / Sing' mir das Lied / Mutter, ich küßt deine Hände / Wie Weihrauchduft entquell es deinen Worten / Ein neues Jahr—im Fluge kam es daher (1906)
* Gedichte (1908)
* Leben (1908)
* Wo ist meine Seele (1910)

## Erreferentziak

* ↑ (Alemanez) F. H. E. «Eugenie Hirschberg-Pucher gestorben» Rigasche Post: 12. 1937-05-02.
* 1 2 3 (Estonieraz) «Eugenie Hirschberg-Pucher (1862?–1937)» EEVA: Digital Text Repository for Older Estonian Literature (Noiz kontsultatua: 2024-12-10).
* ↑ (Alemanez) Brennsohn, Isidorus. (1905). Die Aerzte Livlands von den ältesten Zeiten bis zur Gegenwart. Mitau, 204-205 or. (Noiz kontsultatua: 2024-12-10).
* ↑ (Letonieraz) Kusiņa, Linda. (2013). Sieviešu jautājums un sievietes tēls latviešu rakstniecībā 1870–1920. Riga: Latvijas Universitāte, 36 or. (Noiz kontsultatua: 2024-12-10).
* ↑ (Nederlanderaz) Brinkman's alphabetische lijst van boeken, landkaarten en verder in den boekhandel voorkomende artikelen. 51 Leiden: A. W. Sijthoff (argitaratze data: 1896), 103 or. (Noiz kontsultatua: 2024-12-10).
* ↑ (Alemanez) Hirschberg-Pucher, Eugenie. (1902). «Die Auswandere» Die Welt 6 (19): 14. (Noiz kontsultatua: 2024-12-10).
* ↑ (Alemanez) Hirschberg-Pucher, Eugenie. (1905). «Schlummerlied» Baltische Monatsschrift: 234. (Noiz kontsultatua: 2024-12-10).
* ↑ (Alemanez) Hirschberg-Pucher, Eugenie. (1908). «Leben» Baltische Monatsschrift: 34. (Noiz kontsultatua: 2024-12-10).
* ↑ (Alemanez) Hirschberg-Pucher, Eugenie. (1910). «Wo ist meine Seele» Baltische Monatsschrift: 280. (Noiz kontsultatua: 2024-12-10).

## Kanpo estekak

* Datuak: Q114568402